MAFELELO A GO TSEBA MODIMO LE MORWA WA GAGWE
Lega go le bjalo, Jesu ga se a lebala seo a se fihleletšego bodireding bja gagwe. O rapela ka gore: “Ke utolotše leina la gago bathong bao o nneilego bona go tšwa lefaseng. E be e le ba gago, wa nnea bona gomme ba bolokile lentšu la gago.” (Johane 17:6) Jesu ga se a fo tsebatša leina la Modimo, e lego Jehofa, bodireding bja gagwe. O thušitše le baapostola ba gagwe gore ba tsebe seo leina leo le se emelago—dika tša Modimo gotee le tsela ya gagwe ya go dirišana le batho.
Ge Jesu a phetha thapelo ya gagwe, o gatelela gape leina la Tatagwe le gore Modimo o rata baapostola le ba bangwe bao ba sa tlago go amogela “therešo,” ge a re: “Ke ba tsebišitše leina la gago e bile ke tla le tsebatša, e le gore lerato leo o nthatilego ka lona le be go bona gomme nna ke be boteeng le bona.”—Johane 17:26.
Go tseba Modimo le Morwa wa gagwe go bolela’ng?
Ke ka ditsela dife Jesu a tsebaditšego leina la Modimo?
Modimo, Morwa wa gagwe le barapedi ka moka ba therešo ke batee bjang?